U-I-87/95
Natisni
Opravilna št.:
U-I-87/95
Datum odločitve:
20. 9. 1995
Objavljeno:
OdlUS IV, 80
ECLI:
ECLI:SI:USRS:1995:U.I.87.95
Akt:
Odredba o organizaciji in delovnem področju mestne uprave Mestne občine Ljubljana (Ur. list RS, št. 25/95)
Izrek:
Postopek za oceno ustavnosti in zakonitosti Odredbe o organizaciji in delovnem področju mestne uprave Mestne občine Ljubljana se ustavi.
Evidenčni stavek:
Postopek za preizkus pobude za oceno ustavnosti in zakonitosti odredbe se ustavi, ker je prenehala veljati.
Geslo:
Ustavitev ustavnosodnega postopka zaradi prenehanja veljavnosti izpodbijanega predpisa med postopkom.
Organizacija mestne uprave.
Pravna podlaga:
Zakon o Ustavnem sodišču (ZUstS), 47., 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Mestni svet Mestne občine Ljubljana
Datum vloge:
19. 5. 1995
Vrsta odločitve:
sklep
Vrsta rešitve:
ustavitev
Dokument:
US17520
Dokument v PDF obliki:
U-I-87-95.pdf
114 KB
Prenesite datoteko
U-I-87/95
20.9.1995
S K L E P
Ustavno sodišče je v postopku za oceno ustavnosti in zakonitosti, začetem z zahtevo Mestnega sveta Mestne občine Ljubljana, na seji dne 20.9.1995
s k l e n i l o:
Postopek za oceno ustavnosti in zakonitosti Odredbe o organizaciji in delovnem področju mestne uprave Mestne občine Ljubljana (Uradni list RS, št. 25/95) se ustavi.
O b r a z l o ž i t e v
A.
1. Predlagatelj je vložil zahtevo za oceno ustavnosti in zakonitosti Odredbe o organizaciji in delovnem področju mestne uprave Mestne občine Ljubljana, z izdajo katere naj bi si župan Mestne občine Ljubljana prilastil pristojnost določanja organizacije in delovnega področja mestne uprave, ki naj bi bila v skladu z 49. in 99. členom Zakona o lokalni samoupravi (Uradni list RS, št. 72/93, 6/94 - odl. US, 45/94 - odl. US, 57/94 in 14/95) v izključni pristojnosti Mestnega sveta. Ker po mnenju predlagatelja tudi nobena druga določba Zakona ne daje županu pristojnosti začasnega urejanja teh zadev, naj bi bila izpodbijana odredba tudi v nasprotju s 153. členom Ustave, ki določa, da morajo biti podzakonski predpisi in drugi splošni akti v skladu z Ustavo in zakoni.
B.
2. Z izpodbijano odredbo so bila vprašanja organizacije in delovnega področja mestne uprave Mestne občine Ljubljana urejena začasno - do sprejetja ustreznega odloka Mestnega sveta Mestne občine Ljubljana. Takšna začasna narava izpodbijane odredbe je izrečno določena v 1. členu Odredbe.
3. Med postopkom pred Ustavnim sodiščem je Mestni svet Mestne občine Ljubljana sprejel Odlok o organizaciji in delovnem področju mestne uprave Mestne občine Ljubljana in Sekretariata Mestnega sveta Mestne občine Ljubljana, ki je bil objavljen v Uradnem list RS, št. 32/95 in je pričel veljati naslednji dan po objavi. Z uveljavitvijo navedenega odloka Mestnega sveta je prenehala veljati izpodbijana odredba župana Mestne občine Ljubljana.
4. Glede na to, da izpodbijana odredba župana o organizaciji in delovnem področju mestne uprave Mestne občine Ljubljana ne velja več in da pri tem ne gre za primer iz 47. člena Zakona o Ustavnem sodišču (Uradni list RS, št. 15/94), je Ustavno sodišče postopek za oceno ustavnosti in zakonitosti ustavilo.
C.
5. Ustavno sodišče je sprejelo ta sklep na podlagi 6. člena Zakona o Ustavnem sodišču v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek